Addad ideg yella wedlis s umata di tmurt-nneY d win ur ngerrez ara. Ma nehder-d Yef wedlis yuran kan s tmaziYt, acku d wagi i Y-yecqan ugar, wagi yettmagar-d uguren imeqqranen, ama d ayen yeenan tamsalt n useẓreg-ines neY d ayen nniḍen. Ar ass-a, mazal anda, yiwen wemyaru am Aemer Mezdad yessufuY-d idlisen-is Yaf ddema n umeskar ! Di tmura irebḥen, amyaru yewwi-d fella-s ad yaru u cceYl-is yefra da. Tugett seg yimyura s tmaziYt ur ufin ara tiẓrigin ara d-yessufYen ayen uran, tagnitt ur ten-tssueed ara, dYa ur bddiden ara kan di tira uYalen d imaẓragen, ssufuYen-d d nutni idlisen-nsen u rnun ferqqent-ten Yaf wid ara ten-yeYren. Ha-tt-an liḥala ideg d-ggran imyura-nneY !
Seg wuguren nniḍen i d-yettmaggar wedlis yuran s tmaziYt yella win n ussiweḍ-is ar ger ifassen imeYriyen. Ddeqs n yidlisen d-yeffYen yakan, i wakken ad ten-tefeḍ ass-a di temkerdiyin neY di tesdlisiyin, yessefk ad d-kkeḍ akk tamurt u akken wissen m’ad ten-tafeḍ. Ad nesmekti d akken, ameskar m’ara yettaru, yettaru i wakken ad teYren wiyaḍ ; u tamsalt n yedrimen terna-d s ufella : acḥal d win d-yessufYen idlisen-is i yi-iman-is, u yerna yerna-ten ula si lib-is ? Deg ubdil ad d-yeṛbeḥ idrimen, ad iYellet tidi-s, ixṣṣer-iten.
Si tama nniḍen diYen, yella wugur n imeYriyen : drus maḍi wid yeqqaren idlisen s tmaziYt. Annect-a yurez Yer temsalt n uselmed n tutlayt-agi. Gar cwiṭ n wid-nni yeqqaren ass-a s tmaziYt, ama d ungalen, d tullizin, d tamedyazt, d amezggun neY d imagraden di Internet d wid i tt-ilemden di tddukliwin neY di tesdawiyin d iYerbazen. Asirem-nneY, d agimen (luluf) n inalmaden tt-yeṭṭafaren ass-a deg uYerbaz ara yillin d imeYriyen uzekka.
Iswi n tiddukla-ya-nneY ara d-nessker d asnefli d wesnerni n wedlis, ama s usebYes, talellet n yimyura yettarun yakan akken ur ssrussun ara imru, neY asebYes n wiyaḍ ad t-refden. Akken diYen ara neg imahilen i usebYes n tYuri. Γas akken adeg ara yeṭṭef wedlis yuran s tmaziYt yugar wiyaḍ, maca, ur nebddid ara kan deg-s, akken diYen, ma yella tettunefka-aY tegnitt, ad d-nelhi ula deg idlisen yuran s tefṛansist, s taerabt, s teglizit neY s tutlayin nniḍen. S umata deg ahil-nneY ad yilli :
AsebYes n inalmaden Yer tYuri.
Tallelt n yimyura imaynuten ad d-ssufYen idlisen-nsen.
AsebYes n imyura imaynuten s uheggi n timzizal n tsekla, anda imenza d-yufraren, d nekkni ara d-yessufYen tiktabin-nsen
Asbeddi n warrazen n tsekla (neY d ayen nniḍen), anda ara nefk tarzeft i imawlan n yedlisen d-yufraren.
Asegrew n yedlisen i wakken ad ten-nefk i temkaridiyin n tudrin d leerac.
Tikci n warrazen i yinalmaden d-yufraren.
....
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk